[pic] | AZ EURÓPAI KÖZÖSSÉGEK BIZOTTSÁGA |

Brüsszel, 15.11.2005

COM(2005) 574 végleges

2004/0146 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak a(z)

a közösségi légiforgalmi irányító szakszolgálati engedély létesítéséről szóló európai parlamenti és tanácsi irányelv elfogadására vonatkozó közös álláspontjáról

2004/0146 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak a(z)

a közösségi légiforgalmi irányító szakszolgálati engedély létesítéséről szóló európai parlamenti és tanácsi irányelv elfogadására vonatkozó közös álláspontjáról

(EGT vonatkozású szöveg)

1. ELőZMÉNYEK

A javaslatnak az Európai Parlamenthez, illetve a Tanácshoz történő továbbításának időpontja(COM(2004)473 végleges – 2004/0146 (COD) dokumentum): | 12.7.2004 |

Az Európai Gazdasági és Szociális Bizottság véleményének időpontja: | 9.3.2005 |

Az Európai Parlament véleményének időpontja (első olvasat): | 8.3.2005 |

A módosított javaslat továbbításának időpontja: (COM(2005)293végleges dokumentum) | 24.6.2005 |

A közös álláspont elfogadásának időpontja: | 14.11.2005 |

2. A BIZOTTSÁG JAVASLATÁNAK CÉLJA

A BIZOTTSÁGNAK A KÖZÖSSÉGI LÉGIFORGALMI IRÁNYÍTÓ SZAKSZOLGÁLATI ENGEDÉLY LÉTESÍTÉSÉRőL SZÓLÓ EURÓPAI PARLAMENTI ÉS TANÁCSI IRÁNYELVRE VONATKOZÓ JAVASLATA AZ „EGYSÉGES ÉGBOLT” CSOMAG EGYIK KULCSFONTOSSÁGÚ RÉSZE. AZ ENGEDÉLY HOZZÁJÁRUL A LÉGIFORGALMI IRÁNYÍTÓK SPECIFIKUS SZAKTUDÁSÁNAK KÖZÖSSÉGI SZINTű ELISMERÉSÉHEZ. A MAGAS SZINTű ÉS HARMONIZÁLT SZAKTUDÁS EGYBEN A SZÉLESEBB ÉRTELEMBEN VETT KÖZÖSSÉGI BIZTONSÁGPOLITIKÁNAK IS RÉSZÉT KÉPEZI, ÉS HOZZÁJÁRUL A MUNKAERő RUGALMASABB ELOSZTÁSÁHOZ, KÜLÖNÖSEN A HATÁROKON ÁTNYÚLÓ SZOLGÁLTATÁSNYÚJTÁS, VALAMINT A FUNKCIONÁLIS LÉGTÉRBLOKKOK LÉTESÍTÉSE ÉS IRÁNYÍTÁSA VONATKOZÁSÁBAN.

3. MEGJEGYZÉSEK A KÖZÖS ÁLLÁSPONTRÓL

A KÖZÖS ÁLLÁSPONT SZÖVEGE NEM CSUPÁN A TANÁCS JELENLEGI ÁLLÁSPONTJÁT TARTALMAZZA, HANEM MAGÁBAN FOGLALJA A PARLAMENT ELSő OLVASATBAN TETT MÓDOSÍTÁSAINAK EGY RÉSZÉT IS. A szöveg ténylegesen tükrözi azokat az intézményközi eszmecseréket, amelyek lehetővé tették egy kompromisszumos szöveg megalkotását.

A Tanács közös álláspontja számos módosítást tett a Bizottság javaslatában. A Bizottság úgy ítéli meg, hogy ezek a módosítások nem változtatják meg a javaslat célkitűzéseit.

E változtatások többsége alaki természetű, egyes szavak, kifejezések vagy cikkek felcserélésére irányul. Így került sor a javaslat 7. cikkének két részre (6. és 7) bontására, ami egyben a cikkek új sorrendbe rendezéséhez is vezetett, anélkül azonban, hogy a tartalmuk megváltozott volna. Más módosítások technikai változásokat eredményeznek, amelyek egyes esetekben pontosítják, illetve sok esetben részletezik az eljárási kérdéseket. Ezeket a változtatásokat főként a részletes szabályozásnak a polgári repülés terén érvényben lévő erős hagyománya indokolja. Számos tagállam kifejezetten arra az álláspontra helyezkedett, hogy a legmegfelelőbb eszköz az engedélyezés kérdésének a rendezésére egy rendelet lenne. Erre a megközelítésre a legjobb példa a I. melléklet, amely az engedélyben feltüntetendő adatokat, valamint az alkalmazandó papír színét és minőségét részletezi.

A Parlament számos, a közös álláspontban foglalt módosítást támogatott az első olvasatban megfogalmazott véleményében, és a Bizottság már ennek megfelelően módosította javaslatát. E módosítások egyik példájaként említhető a 3. cikkben foglalt azon előírás, hogy a nemzeti felügyeleti hatóságokat nem csupán a szakképzést nyújtó szolgáltatóktól kell különválasztani (ahogy arról a bizottsági javaslat rendelkezik), hanem a léginavigációs szolgáltatóktól is.

A Tanács által előterjesztett érdemi változtatások száma csekély, és a változtatások mind az eredeti, mind pedig a módosított bizottsági javaslattal összhangban állónak tekinthetők.

1. A Bizottság, amint azt már módosított javaslatában is jelezte, elfogadhatónak tartja azokat a – több preambulumbekezdést érintő – módosításokat, amelyek hangsúlyozzák a biztonságnak, a mobilitás előmozdításának, a megfelelő szociális védelem szükségességének és a szociális párbeszéd folytatására létrehozott európai struktúrák bevonásának a kiemelkedő fontosságát (lásd a (9) és (17) preambulumbekezdést).

2. Rugalmasabbá váltak a foglalkozás betöltését az életkor és a diploma vonatkozásában meghatározó feltételek (5. cikk (1) bekezdés) annak érdekében, hogy több kategória számára hozzáférhetővé váljon a szóban forgó pálya. E módosítás elfogadható, mivel a szakismereti normák szintjei változatlanok maradnak. Az e normák elérését biztosító képzésben való részvétel felvételi feltételeinek megállapítása a tagállamok hatáskörében maradhat. Az 5 cikkben szereplő, a legfelső életkorra vonatkozó követelmény nem módosítja a bizottsági javaslatot, mivel ennek nem volt célja a társadalombiztosításra vonatkozó nemzeti jogszabályok módosítása.

3. A mozgás szabadsága a harmonizált szakismereti normák következménye. A Bizottság egyetért a mobilitás előmozdítását célzó módosításokkal, mint például a nemzeti felügyeleti hatóságok azon hatáskörének korlátozásával, hogy „nemzeti záradékokat” vezethessenek be a 7. cikk (4) bekezdése alapján. Ez a módosítás összhangban van a Parlament első olvasatban elfogadott véleményével és a Bizottság módosított javaslatával.

4. A 8. cikk (3) pontjában foglalt tanácsi módosítás, ellentétben a bizottsági javaslattal, lehetővé teszi a tagállamok számára, hogy a nyelvtudásra vonatkozó követelményt a haladó (a III. mellékletben szereplő értékelő skála szerinti 5.) szintre, azaz a szabványos „operacionális” (a III. mellékletben szereplő értékelő skála szerinti 4.) szintnél magasabbra emeljék, amennyiben a tagállamok igazolni tudják, hogy a megemelt szint működésbiztonsági okból szükséges. Ez a módosítás összhangban van a Parlament első olvasatban elfogadott véleményével, és a Bizottság is elfogadta módosított javaslatában, mivel ezt a szabály alóli kivételt nyomatékos biztonsági érvek alapján megfelelően indokolni kell.

5. A Tanács nagyobb rugalmasságot vezetett be az egészségügyi követelmények alkalmazása terén, mégpedig azáltal, hogy a nemzeti előírásoknak összhangban kell lenniük mind az Eurocontrol, mind pedig az ICAO előírásaival. Mivel az Eurocontrol-szabványt még nem fogadták el hivatalosan, ahogy arra a bizottsági javaslat elfogadásának időpontjában számítani lehetett, a Bizottság elfogadhatónak tartja a két nemzetközi okiratra mint a nemzeti előírások számára szabványul szolgáló eszközökre történő hivatkozást. A hivatkozásoknak azonban alakilag helyeseknek kell lenniük, és részletesen körül kell írniuk e nemzetközi okiratok pontosan meghatározott változatát.

6. A számviteli előírásoknak a 11. cikkből történő törlése elfogadható, mivel a szakképzést nyújtó szolgáltatók többségére kiterjednek a közösségi jogszabályok egyéb részeiben foglalt hasonló rendelkezések.

7. A Bizottság támogathatónak találja a 15. cikk módosításait, amelyek hozzájárulnak a légiforgalmi irányítók szabad mozgásához. A Tanács túlmegy a Bizottság javaslatán, amely a diplomák kölcsönös elismerésére vonatkozó jogszabályokon alapult. Az új cikk nem korlátozódik az engedély puszta elismerésére, hanem az engedély fontos részeinek automatikus elismerését eredményezi; ezenkívül az engedélyes jogosult a régi engedélyének újra történő kicserélésére, amit az a tagállam állít ki, ahol dolgozni fog; végül pedig a hatóságoknak figyelembe kell venniük a „diplomáján” kívül a szakmai tapasztalatát és szakismereteit is.

8. A végrehajtási intézkedésekre vonatkozó hivatkozásokat az új 16. cikkben vonták össze, miáltal a Bizottság elveszíti azt a lehetőséget, hogy a nyelvtudás szintjére vonatkozó követelményeket komitológia útján megváltoztathassa. A Bizottság elfogadhatónak tartja ezt a korlátozást.

9. Egy, az átmeneti rendelkezésekről szóló új cikk megerősíti a jelenlegi engedélyesek jogait. Bár engedélyük érvényessége nem kérdőjeleződik meg, az érvényesség időtartamát meg kell hosszabbíttatniuk az irányelvben megállapított előírásoknak megfelelően. A Bizottság elfogadhatónak tartja ezt a módosítást, amely biztosítja a szükséges jogbiztonságot.

4. KÖVETKEZTETÉS

A FENT EMLÍTETT OKOKBÓL KIFOLYÓLAG A BIZOTTSÁG ÚGY ÍTÉLI MEG, HOGY A(Z) 14.11.2005 elfogadott közös álláspont nem változtat a bizottsági javaslat céljain és megközelítésén, és ezért támogatja azt, annál is inkább, mivel a közös álláspont figyelembe veszi mind az Európai Parlament első olvasatban javasolt módosításait, mind pedig a módosított bizottsági javaslatot. A szöveg ténylegesen tükrözi azokat az intézményközi eszmecseréket, amelyek lehetővé tették egy kompromisszumos szöveg megalkotását.

5. A BIZOTTSÁG NYILATKOZATA

A Bizottság a közös álláspont elfogadásának alkalmával egyoldalú nyilatkozatot tett (lásd az I. mellékletet).

I. MELLÉKLET

A Bizottság nyilatkozata

A Bizottság hatásvizsgálatot végez annak megállapítására, hogy kívánatos-e a szakképesítésekre vonatkozó szabályozásnak és a szakszolgálati engedélyezésnek a légiforgalmi irányítókon kívül más, az ATM (Air Traffic Management, azaz légiforgalmi szolgáltatási) biztonsági láncban közreműködő foglalkozásokra történő kiterjesztése.